鄭明選

郑明选（），字侯升，號春寰，浙江湖州府归安县（今浙江湖州）人。明朝政治人物、同進士出身。

 生平 
隆慶元年（1567年）丁卯科浙江鄉試舉人，万历十七年（1589年）己丑科進士，吏部觀政，八月知江西安仁县，报最，二十三年行取，擢官南京刑科给事中，二十五年巡视京营，二十七年养病。《明诗综》卷六十一“郑明选”条：“明选，字侯升，归安人。”《湖州府志》：郑明选，字侯升，號春寰，归安人。万历己丑進士，知安仁县，报最，擢南刑科给事中。時上養邃穆清，宫殿两不戒于火，群小竞以锥刀媒进，明选上书极谏曰：躬郊廟，復朝講，释猜疑，尚宽平，远货利，绝玩好，言言深中时弊。日本不靖，朝鲜请救，时朝议纷然，明选谓不救匪义，救之匪策，第可佐之鬭而不可代之鬭，陈救朝鲜之说五，固中国之说五，又条上六议，备倭为留都根本计。时矿使四出，海内骚然，有言孝豐山中可采矿者，将遣中使按视开采，民人震骇。明选具疏请罢孝丰矿役，反覆数百言，疏入不报，遂移疾归。结庐横山之阳，饮酒赋诗以終。孙郑龙采，天启辛酉举人，知婺川县，鼎革后归隐于禅。

 著作 
著有《涌金泉碑记》，《郑候升集》等。

家族
曾祖鄭賓。祖父鄭瞻，知縣。父鄭球，生员。

 参考资料 
《萬曆十七年己丑科進士履歷便覽》

M
Category:歸安人
Category:明朝安仁縣知縣
Category:南京刑科給事中